Up-245/02
Natisni
Opravilna št.:
Up-245/02
Datum odločitve:
3. 9. 2002
ECLI:
ECLI:SI:USRS:2002:Up.245.02
Akt:
Predlog za vrnitev v prejšnje stanje v postopku ustavne pritožbe zoper sodbo Vrhovnega sodišča št. I Up 545/2001-5 z dne 13. 2. 2002
Izrek:
Predlog za vrnitev v prejšnje stanje v postopku ustavne pritožbe zoper sodbo Vrhovnega sodišča št. I Up 545/2001-5 z dne 13. 2. 2002 se zavrže.
Evidenčni stavek:
Na podlagi 6. člena Zakona o Ustavnem sodišču (v nadaljevanju ZUstS) se za vrnitev v prejšnje stanje v postopkih ustavnih pritožb s področja upravnega prava smiselno uporablja 22. člen Zakona o upravnem sporu (Uradni list RS, št. 50/97 in nasl. - v nadaljevanju ZUS). Po tretjem odstavku citirane določbe je treba istočasno z vložitvijo predloga za vrnitev v prejšnje stanje opraviti tudi zamujeno dejanje. Tega pa predlagatelj ni storil.
Vlogi namreč ni priložil zahtevane odločbe upravnega organa prve stopnje, ki v tem primeru predstavlja zamujeno dejanje, zaradi katerega je Ustavno sodišče ustavno pritožbo zavrglo. Njegov predlog za vrnitev v prejšnje stanje je treba zato zavreči.
Geslo:
Vrnitev v prejšnje stanje.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 7. 2002
Vrsta odločitve:
sklep
Vrsta rešitve:
zavrženje
Dokument:
US21621
Up-245/02
3. 9. 2002
SKLEP
Ustavno sodišče je o predlogu za vrnitev v prejšnje stanje A. A. iz Ž., ki ga zastopa B. B., odvetnica v Z., na seji senata 3. septembra 2002
sklenilo:
Predlog za vrnitev v prejšnje stanje v postopku ustavne pritožbe zoper sodbo Vrhovnega sodišča št. I Up 545/2001-5 z dne 13. 2. 2002 se zavrže.
Obrazložitev
1. Predlagatelj navaja, da je Ustavno sodišče odločilo napačno, ker je s sklepom št. Up-245/02 z dne 9. 7. 2002 zavrglo njegovo ustavno pritožbo zaradi nepopolne vloge. Vlogi naj bi namreč priložil vse priloge, ki jih je imel. Pristojno upravno enoto naj bi zaprosil za pregled upravnega spisa, vendar je po telefonu dobil informacijo, da mu upravni spis ne bo dosegljiv v celoti.
Ustavno sodišče naj bi zato zaprosil za podaljšanje roka za dopolnitev vloge in Upravno enoto ponovno za upravni spis.
Njegova vloga, naslovljena Upravni enoti, naj bi še vedno ne bila rešena in bo zato predvidoma po končanih sodnih počitnicah pridobil potrebne listine in odločbo upravnega organa prve stopnje, ki jih bo posredoval Ustavnemu sodišču. Predlaga, naj Ustavno sodišče zato dovoli obnovo postopka.
2. Predlagatelj predlaga obnovo postopka, vendar smiselno uveljavlja vrnitev v prejšnje stanje, ker svoji prejšnji vlogi ni priložil listin in odločbe upravnega organa prve stopnje. Ti dokumenti naj bi mu bili dosegljivi predvidoma po končanih sodnih počitnicah, ko bi ustavno pritožbo lahko dopolnil.
3. V sklepu št. Up-245/02 z dne 9. 7. 2002 je Ustavno sodišče ugotovilo, da pritožnik kljub napovedi, da bo vlogo dopolnil še z drugimi zahtevanimi listinami, teh Ustavnemu sodišču ni posredoval niti še mesec dni po izteku podaljšanega roka za dopolnitev vloge. Ker je bila zato njegova vloga nepopolna tako, da je ni bilo mogoče preizkusiti, jo je Ustavno sodišče zavrglo. V obravnavanem primeru predlagatelj predlaga vrnitev v prejšnje stanje. Na podlagi 6. člena Zakona o Ustavnem sodišču (v nadaljevanju ZUstS) se za vrnitev v prejšnje stanje v postopkih ustavnih pritožb s področja upravnega prava smiselno uporablja 22. člen Zakona o upravnem sporu (Uradni list RS, št. 50/97 in nasl. - v nadaljevanju ZUS). Po tretjem odstavku citirane določbe je treba istočasno z vložitvijo predloga za vrnitev v prejšnje stanje opraviti tudi zamujeno dejanje. Tega pa predlagatelj ni storil. Vlogi namreč ni priložil zahtevane odločbe upravnega organa prve stopnje, ki v tem primeru predstavlja zamujeno dejanje, zaradi katerega je Ustavno sodišče ustavno pritožbo zavrglo. Njegov predlog za vrnitev v prejšnje stanje je treba zato zavreči.
4. Senat Ustavnega sodišča je sprejel ta sklep na podlagi tretjega odstavka 22. člena ZUS in 6. člena ZUstS ter na podlagi prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno.
Predsednica senata:
Milojka Modrijan